แถวๆ แยกห้วยขวาง สุทธิสาร จะหาโรตี-มะตะบะ อร่อยๆ ค่อนข้างหายาก ดีใจที่มาเจอร้านนี้ “จ. น้อย โรตี-มะตะบะ” 
*** พิกัดร้าน 
เรามาบอกพิกัดร้านกันก่อนดีกว่า 
ร้านตั้งอยู่แถวๆ ปากซอยประชาอุทิศ 17 นะคะ (หรือย่านนั้นจะเรียกว่า เหม่งจ๋ายก็ได้คะ)
*** บรรยากาศร้าน 
ร้านเป็นรถเข็นนะคะ เราว่า พี่เค้าตกแต่งรถเข็นดีนะคะ มีสีของท็อปปิ้งใส่ขวดโหล โชว์ความสวยงามอยู่ ยิ่งทำให้น่าซื้อมากขึ้น 
เมนู 
ที่นี้ ขายโรตี มะตะบะ 
เราแนะนำ โรตีไม่ใส่ไข่ก็อร่อยนะคะ แป้งโรตีกรอบนอกนุ่มใน จะสั่งพี่เค้ากรอบมาก กรอบน้อยก็ได้คะ 
ส่วนมะตะบะ ไส้หมูสับ เราว่า ไส้หมูสับก็อร่อย ไส้เยอะดี และยิ่งแป้งโรตีร้อนๆ กรอบๆ มันเข้ากันมากค่ะ 
ถือว่าเป็นโรตี – มะตะบะ ที่รสชาติอร่อยอีก 1 ร้าน 
ราคาประมาณ 40 บาท 
พี่คนขายน่ารัก บริการดี ร้านเปิดประมาณ 16.30 – 02.00 น. นะคะ 

